Հավելված N1
ՀՀ կառավարության 2019 թվականի
\_\_\_\_\_\_\_\_\_\_ -ի N \_\_\_\_\_ -Ն որոշման

**ԿԱՐԳ**

**ՄՍԻ ԵՎ ԿԵՆԴԱՆԻՆԵՐԻ ՍՊԱՆԴԻՑ ԳՈՅԱՑԱԾ ՄԹԵՐՔԻ, ՁԿԱՆ, ՋՐԱՅԻՆ ԿԵՆԴԱՆԻՆԵՐԻ ՈՒ ՁԿՆԱՄԹԵՐՔԻ, ԿԱԹԻ ԵՎ ԿԱԹՆԱՄԹԵՐՔԻ, ՄԵՂՐԻ, ՁՎԻ ԱՆԱՍՆԱԲՈՒԺԱՍԱՆԻՏԱՐԱԿԱՆ ՓՈՐՁԱՔՆՆՈՒԹՅԱՆ**

**I. ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով սահմանվում են չվերամշակված մսի և կենդանիների սպանդից գոյացած մթերքի, ձկան, ջրային կենդանիների ու ձկնամթերքի, կաթի և կաթնամթերքի, մեղրի, ձվի (այսուհետ` փորձաքննության օբյեկտներ) անասնաբուժասանիտարական փորձաքննության (այսուհետ` փորձաքննություն) անցկացման կարգն ու պայմանները, փորձաքննական գործընթացի մասնակից սուբյեկտների իրավունքներն ու պարտականությունները:
2. Փորձաքննությունը կարող է իրականացվել փորձաքննության օբյեկտների մթերման, վաճառքի կամ իրացման ցանկացած փուլում:
3. Վերամշակման ենթարկված փորձաքննության օբյեկտները և դրանցից ստացված արտադրանքը անասնաբուժասանիտարական փորձաքննության ենթակա չեն:
4. Փորձաքննություն իրականացնողի ապօրինի գործողությունների պատճառով կամ իր պարտականությունները ոչ պատշաճ կատարելու հետևանքով փորձաքննության պատվիրատուին պատճառված վնասը ենթակա է հատուցման` օրենքվ սահմանված կարգով:

**II. ՕԳՏԱԳՈՐԾՎՈՂ ՀԻՄՆԱԿԱՆ ՀԱՍԿԱՑՈՒԹՅՈՒՆՆԵՐԸ**

1. Սույն կարգում օգտագործվող հիմնական հասկացություններն են`
2. **միս և կենդանական սպանդից գոյացած մթերք՝** տեղական արտադրության սպանդից գոյացած և չվերամշակված, թարմ կամ պաղեցված կամ սառեցված, փաթեթավորված և մակնշված մսեղիք, կիսամսեղիք, քառորդ մսեղիք, տեսակավորված ոսկրոտ և անոսկր միս, աղացած և ծեծած միս, պոչ և դմակ, վերջույթներ՝ նախաբազկի և սրունքի հոդերից անջատված, ներքին օրգաններ (լյարդ, փայծաղ, սիրտ, երիկամ, թոք, ըմպան, շնչափող, ստոծանի, թռչնի ստամոքս, որոճող կենդանիների կտրիչ), ենթամաշկային և ընդերային ճարպ, ուղեղ, լեզու, ամորձիներ, գլուխ.
3. **ձուկ, ջրային կենդանիներ ու ձկնամթերք՝** Մաքսային միության հանձնաժողովի 2011 թվականի դեկտեմբերի 9-ի թիվ 880 որոշմամբ հաստատված Մաքսային միության սննդամթերքի անվտանգության մասին ՄՄ ՏԿ 021/2011 տեխնիկական կանոնակարգով սահմանված պաղեցված, սառեցված, աղադրված, հում, ապխտած, չվերամշակված, այդ թվում կենդանի ջրային կենսապաշարները, ակվակուլտուրայի օբյեկտները՝ բացառությամբ ջրային բույսերի.
4. **փորձաքննություն`** փորձաքննության օբյեկտների անասնաբուժասանիտարական գնահատման նպատակով կատարվող հետազոտություն կամ հետազոտությունների լրակազմ.
5. **փորձաքննություն իրականացնող՝** ֆիզիկական կամ իրավաբանական անձ, անհատ ձեռնարկատեր, որը սահմանված կարգով իրավունք ունի իրականացնել նման գործունեություն.
6. **փորձաքննության պատվիրատու՝** փորձաքննության օբյեկտներն իրացնող ֆիզիկական կամ իրավաբանական անձ, անհատ ձեռնարկատեր կամ վերահսկողություն իրականացնող պետական մարմնի աշխատակից.
7. **իրացնող`** փորձաքննության օբյեկտները իրացնողֆիզիկական կամ իրավաբանական անձ, անհատ ձեռնարկատեր.
8. **խմբաքանակ`** համասեռ ապրանքի քանակություն` արտադրված մեկ արտադրողի կողմից` համանման պայմաններում, ձևակերպված մեկ ուղեկցող փաստաթղթով և առաքված միևնույն ժամանակ: Այն կարող է լինել լոտի մաս կամ մի քանի լոտերի հավաքակազմ.**կետային նմուշ`** փորձաքննության օբյեկտի ոչ մեծ քանակություն, որը խմբաքանակից վերցվում է մեկ գործողության ընթացքում.
9. **միացյալ նմուշ`** մի քանի կետային նմուշներից կազմված նմուշ.
10. **միջին նմուշ`** միացյալ նմուշի մաս` առանձնացված` լաբորատոր փորձաքննության համար.
11. **պահեստային նմուշ`** իրացնողի ցանկությամբ միացյալ նմուշից առանձնացված նմուշ, որը ծածկագրված, կապարակնքված կամ դրոշմակնքված հանձնվում է իրացնողին:

**III.  ՓՈՐՁԱՔՆՆՈՒԹՅԱՆ ՀԻՄՆԱԿԱՆ ՍԿԶԲՈՒՆՔՆԵՐԸ**

1. Փորձաքննության հիմնական սկզբունքներն են`
2. փորձագիտական գնահատման անաչառությունը.
3. փորձագիտական եզրակացության հիմնավորվածության, ամբողջականության և հավաստիության համար պատասխանատվությունը.
4. փորձաքննության սուբյեկտների անկախությունը.
5. փորձագիտական գործունեության կազմակերպվածությունն ու մեթոդաբանական ապահովվածությունը.
6. համաշխարհային գիտական և գիտատեխնիկական առաջընթացի արդի մակարդակը, տեխնիկական և բնապահպանական անվտանգության նորմերն ու կանոնները հաշվի առնելը.
7. փորձագետների մասնագիտական բարձր մակարդակը.
8. փորձագետների իրավական պաշտպանությունը, այդ թվում՝ փորձագետի պարտականությունների կատարման հետ կապված հետապնդումներից:

**IV.  ՓՈՐՁԱՔՆՆՈՒԹՅԱՆ ՕԲՅԵԿՏՆԵՐԻ ԽՄԲԱՔԱՆԱԿԻՑ ՆՄՈՒՇԱՌՈՒՄԸ**

1. Փորձաքննության օբյեկտների նմուշառումը իրականացնում է փորձաքննություն իրականացնողը կամ իր ներկայացուցիչը: Եթե փորձաքննության պատվիրատուն պետական մարմինն է, և վերջինիս աշխատակիցը ի պաշտոնե տիրապետում է համապատասխան գիտելիքների, ապա անհրաժեշտության դեպքում փորձաքննության օբյեկտների նմուշառում կարող է իրականացնել նաև այդ աշխատակիցը:
2. Նմուշառումը պետք է իրականացվի ընտրանքային կարգով` խմբաքանակի տարբեր մասերից:
3. Փորձաքննության օբյեկտների խմբաքանակից կետային նմուշները վերցվում են հետևյալ չափաքանակներով`

|  |  |  |
| --- | --- | --- |
| **Հ/Հ** | **Խմբաքանակի միավորի քանակ** | **Կետային նմուշառմանքանակ** |
| 1. | **Միս և կենդանական սպանդից գոյացած մթերք** |
| 1.1 | խոշոր և մանր եղջերավոր կենդանիների, խոզի, ձիու, հնդկահավի 1 մսեղիք | մինչև 250 գրամ |
| 1.2 | հասակավոր հավի, ճագարի, կուղբի, սագի, բադի յուրաքանչյուր 5-րդ մսեղիք | մինչև 100 գրամ |
| 1.3 | մանր բուծվող կենդանիների, հավի, բադի, սագի ճտերի, լորի յուրաքանչյուր տեսակի 10 գլխից | 1 մսեղիք |
| 2. | **Ձուկ, ջրային կենդանիներ ու ձկնամթերք** |
| 2.1 | մինչև 100 գրամ | 3-5-ական հատ |
| 2.2 | մեկ 1 կգ | 3-ական հատ |
| 2.3 | մինչև 3 կգ | 2-ական հատ (մինչև 5 սմ լայնությամբ, 50-100-ական գրամ զանգվածով կտորներ` գլխի, մեջքի, պոչի հատվածներից) |
| 2.4 | 3կգ և ավելի  | մինչև 200 գրամ (մինչև 10 սմ լայնությամբ կտորներ` գլխի, մեջքի, պոչի հատվածներից) |
| 3. | **Կաթ և կաթնամթերք** |
| 3.1 | մինչև 20 միավոր (50-100-ական մմ/գրամ չափով ապրանքախումբ) | 3 նմուշ |
| 3.2 | 21-50 միավոր | 6 նմուշ |
| 3.3 | 51 միավոր | 10 նմուշ |
| 4. | **Մեղր** |
| 4.1 | մինչև 3 կգ (յուրաքանչյուր միավորից կամ տարայից) | մինչև 100 գր |
| 4.2 | 3 կգ ավել (յուրաքանչյուր միավորից կամ տարայից) | մինչև 150 գր |
| 4.3 | մեղրամոմի յուրաքանչյուր երրորդ ամբողջական միավորից | 3 մեղրամոմ (յուրաքանչյուրից` 5 x 5 սմ չափով կտորներ) |
| 5. | **Ձու** |
| 5.1 | մինչև 360 հատ | 3 հատ |
| 5.2 |  յուրաքանչյուր 360 հատ ձու | 1. հատ
 |

1. Փորձաքննության համար նմուշառումն իրականացվում է, նմուշները ծածկագրվում են և կապարակնքվում կամ դրոշմակնքվում են:
2. Նմուշառման ակտը ձևակերպվում է փորձաքննություն իրականացնողի կամ իր ներկայացուցչի կողմից` իրացնողի, փորձաքննության պատվիրատուի կամ նրանց լիազոր ներկայացուցչի մասնակցությամբ։
3. Նմուշառման ընթացքում նմուշառուի կողմից կազմվում է նմուշառման մասին ակտ՝ համաձայն սույն կարգով սահմանված ձևի, որում ներառվում են`
4. Նմուշառման ակտի համարը.
5. նմուշառման ամիսը, ամսաթիվը, տարեթիվը, վայրը.
6. նմուշառուի պաշտոնը, անունը, ազգանունը.
7. փորձաքննության պատվիրատուի կամ իրացնողի կամ նրանց լիազոր ներկայացուցչի պաշտոնը, անունը, ազգանունը, ում ներկայությամբ իրականացվել է նմուշառումը.
8. փորձաքննության օբյեկտի անվանումը, չափի միավորը, խմբաքանակի միավորը, արտադրման տարեթիվը, ամիսը, ամսաթիվը, միացյալ նմուշի քանակը, պահեստային նմուշի քանակը (առկայության դեպքում).
9. ստանդարտացման փաստաթղթի անվանումը, նշագիրը.
10. կենդանական ծագում ունեցող մթերքի անասնաբուժական վկայականի համարը, տարեթիվը, ամիսը, ամսաթիվը.
11. արտադրության ամսաթիվը և պիտանության ժամկետը.
12. նմուշի նույնականացումն ապահովող ծածկագիրը.
13. նմուշառուի և փորձաքննության պատվիրատուի ստորագրությունները:
14. Նմուշառման ակտը կազմվում է 2 օրինակից, որը ստորագրվում է փորձաքննություն իրականացնողի և փորձաքննության պատվիրատուի կամ նրանց լիազոր ներկայացուցչի կողմից: Կողմերից յուրաքանչյուրին տրվում է նմուշառման ակտի մեկական օրինակ: Եթե փորձաքննության պատվիրատուն պետական վերահսկողություն իրականացնող մարմին է, նմուշառման ակտը կազմվում է 3 օրինակից, որից մեկը հանձնվում է պետական մարմնի ներկայացուցչին:
15. Նմուշառումը կատարվում է մանրէազերծ գործիքներով, տեղադրվում արտաքին միջավայրի հետ շփումը բացառող, նմուշի ամբողջականությունը, մեկուսացումը ապահովող մաքուր տարայում և տեղափոխվում է մանրէների աճը բացառող +40C-ը չգերազանցող ջերմաստիճանը ապահովող պայմանների պահպանմամբ:
16. Նմուշառման տարաները և դրանց կափարիչները, ինչպես նաև կապարակնքման նպատակով օգտագործվող փաթեթավորող նյութերը պետք է պատրաստված լինեն պահման ու փոխադրման ժամանակ նմուշները փոփոխություններից պաշտպանող նյութերից։
17. Նմուշառումը կատարվում է՝ բացառելով նմուշի արտաքին աղտոտումը, և տեղափոխմանը ներկայացվող ջերմաստիճանային պայմանները:
18. Մսի և կենդանական սպանդից գոյացած մթերքի փորձաքննության համար յուրաքանչյուր մսեղիքից վերցվում են նմուշներ, որոնք ներառում են 8x6x6 սանտիմետրից ոչ պակաս փակեղով պատված մկանի կտոր, խողովակավոր ոսկոր, ավշային հանգույցներ, ընդ որում, խոշոր և մանր եղջերավոր կենդանիների, ձիու մսեղիքից՝ պարանոցի մակերեսային կամ ենթաթիակային, արտաքին զստային, իսկ խոզի մսեղիքից` պարանոցային մակերեսային վերին և ենթաթիակային, առաջին կողային և ենթածնկային ավշային հանգույցները, փայծաղի, երիկամների կտորներ, լյարդի բիլթը` լյարդային ավշահանգույցներով, նչպես նաև կազմափոխված և ախտահարված հյուսվածքների փոփոխված մասեր՝ առկայության դեպքում: Սիբիրախտի նկատմամբ կասկածի դեպքում հետազոտության համար պարտադիր վերցվում է նաև փայծաղը, ականջը, կաշին, իսկ խոզերի դեպքում` նաև ենթածնոտային ավշային հանգույցները:
19. Փորձաքննության համար միևնույն տեսակի երկու և ավելի փորձաքննության օբյեկտներ նմուշառելիս համարակալվում է միևնույն թվով նույնականացումը և պատկանելիությունը ապահովելու նպատակով (օրինակ՝ միևնույն թվով կենդանիների յուրաքանչյուր մսեղիքն իրեն պատկանող գլխով, վերջույթներով, պոչով, դմակով, ներքին պարենքիմատոզ օրգաններով, ենթամաշկային և որովայնային ճարպով, ամորձիներով համարակալվում է միևնույն թվով):

**V. ՓՈՐՁԱՔՆՆՈՒԹՅԱՆ ՕԲՅԵԿՏՆԵՐԻ ՓՈՐՁԱՔՆՆՈՒԹՅՈՒՆԸ ԵՎ ԴՐԱ ԱՐԴՅՈՒՆՔՆԵՐԻ ՁԵՎԱԿԵՐՊՈՒՄԸ**

1. Փորձաքննություն իրականացնողը կամ իր ներկայացուցիչը խմբաքանակից վերցրած կետային նմուշներից կազմում է միացյալ նմուշ, որից վերցվում է միջին նմուշ: Փորձաքննություն իրականացնողը կամ իր ներկայացուցիչը կատարում է նմուշների համապատասխան ծածկագրում և կապարակնքումից կամ դրոշմակնքումից հետո` փորձաքննության ներկայացնելու նպատակով հանրապետության տարածքով փոխադրվող կենդանական ծագում ունեցող մթերքի անասնաբուժական վկայականով՝ դրանք ներկայացնում է փորձաքննության։
2. Փորձաքննության ներկայացնելու նպատակով հանրապետության տարածքով փոխադրվող կենդանական ծագում ունեցող մթերքի անասնաբուժական վկայականը ներկայացվում է Հայաստանի Հանրապետության կառավարության 2010 թվականի հոկտեմբերի 21-ի N 1499-Ն որոշման հավելված N2-ի Ձև N2-ի համաձայն:
3. Փորձաքննությունը սկսելուց առաջ, ինչպես նաև նմուշներն ընդունելիս ստուգվում է`
4. փաթեթավորման պահպանվածությունը.
5. ծածկագրի և կապարակնիքի կամ դրոշմակնիքի առկայությունը։
6. Եթե փորձաքննություն իրականացնողը հայտնաբերում է, որ նմուշը ներկայացվել է սույն կարգի 6-19 կետերի պահանջների խախտմամբ, ապա նմուշը չի ընդունվում և վերադարձվում է գրավոր հիմնավորմամբ։
7. Փորձաքննության ներկայացված նմուշները հաշվառվում են առանձին գրանցամատյանում:
8. Փորձաքննությունը իրականացվում է համաձայն Մաքսային միության հանձնաժողովի 2011 թվականի դեկտեմբերի 9-ի թիվ 880 որոշմամբ հաստատված Մաքսային միության սննդամթերքի անվտանգության մասին ՄՄ ՏԿ 021/2011 տեխնիկական կանոնակարգով սահմանված ստանդարտների՝ ԳՕՍՏ-երի՝
9. Կամավոր հիմունքով կիրառման արդյունքում մաքսային միության «սննդամթերքի անվտանգության մասին» տեխնիկական կանոնակարգի (մմ տկ 021/2011) պահանջների պահպանումը ապահովող ստանդարտների ցանկ.
10. «Սննդամթերքի անվտանգության մասին» տեխնիկական կանոնակարգի
(մմ տկ 021/2011) պահանջները կիրառելու և կատարելու ու արտադրանքի համապատասխանության գնահատում (հավաստում) իրականացնելու համար անհրաժեշտ՝ հետազոտությունների (փորձարկումների) և չափումների կանոններ և մեթոդներ, այդ թվում՝ նմուշառման կանոններ պարունակող ստանդարտների ցանկ:
11. Փորձաքննության օբյեկտների և դրանցից ստացված արտադրանքի անասնաբուժասանիտարական փորձաքննությունը ներառում է զգայորոշման, մանրադիտակային և մակաբուծաբանական, մանրէաբանական, շճաբանական, հյուսվածքաբանական, քիմիական հետազոտությունները:
12. Զգայորոշման հետազոտությամբ ուսումնասիրվում է՝
13. **մսի և կենդանական սպանդից գոյացած մթերքի համար**՝ արտաքին տեսքը, խտաստիճանը, գույնը, հոտը, մսի արգանակի պարզությունը, ճարպի վիճակը և բնորոշ հոտը, ոչ թարմ լինելը, մսեղիքի անբավարար կամ վատ արնաքամվածությունը, ավշային հանգույցների բնախոսական գունավորմանը չհամապատասխանելը, կենդանիների վարակիչ հիվանդությանը բնորոշ ախտաբանական փոփոխությունները,
14. **ձկան, ջրային կենդանիների ու ձկնամթերքի համար՝** արտաքին տեսքը, կոնսիստենցիան, գույնը, հոտը, արգանակի պարզությունը.
15. **կաթ և կաթնամթերքի համար՝** արտաքին տեսքը, կոնսիստենցիան, գույնը, հոտը.
16. **մեղրի համար**՝ համը, հոտը, գույնը, արտաքին տեսքը և խմորման նշանները.
17. **ձվի համար՝** աղտոտվածությունը, երեսանց կտրվածքը (փոքր ճեղք), տրորված կողքը (կճեպի վնասվածք՝ ենթակճեպային թաղանթների ամբողջականության դեպքում), հոսքը (ենթակճեպային թաղանթի և կճեպի վնասվածքով ձու), մաքուր, ամբողջական, առանց կողմնակի հոտի, բնական գույնով (սպիտակ, դարչնագույն, բաց դեղնավուն, խայտահավերինը` խայտաբղետ և այլն) լինելու հանգամանքը:
18. Մանրադիտակային և մակաբուծաբանական հետազոտությամբ ուսումնասիրվում է՝
19. **մսի և կենդանական սպանդից գոյացած մթերքի համար՝** մանրէաբանական աղտոտվածությունը, կենդանիների վարակիչ հիվանդությունների հարուցիչները, հարուցիչներին նմանվող մանրէները, մակաբույծները և վարակիչ հիվանդություններին բնորոշ ախտաբանական փոփոխությունները.
20. **ձկան, ջրային կենդանիների ու ձկնամթերքի համար՝** մաշկային ծածկույթը, լողակները և խռիկները, մկանային հյուսվածքը, ներքին օրգանները, մանրէաբանական աղտոտվածությունը, կենդանիների վարակիչ հիվանդությունների հարուցիչները, հարուցիչներին նմանվող մանրէները, մակաբույծները և վարակիչ հիվանդություններին բնորոշ ախտաբանական փոփոխությունները.
21. **կաթ և կաթնամթերքի համար՝** մանրէաբանական աղտոտվածությունը, ախտածին մանրէներ, կենդանիների վարակիչ հիվանդությունների հարուցիչները, հարուցիչներին նմանվող մանրէները, մակաբույծները և վարակիչ հիվանդություններին բնորոշ ախտաբանական փոփոխությունները.
22. **մեղրի համար՝** սախարոզայի զանգվածային մասի հաշվում և ծաղկափոշում հատիկների հաշվում.
23. **ձվի համար՝** օվոսկոպիայի միջոցով ձվի պարունակության որակի, անզեն աչքով անտեսանելի մանր ճեղքվածքների, ցամաքեցման, սպիտակուցի ու դեղնուցի վիճակի, ներքին կառուցվածքի ու փոփոխությունների, մինչև 9 միլիմետր օդային խցիկի առկայության լուսադիտման եղանակով ստուգում, ինպես նաև ձվի պարունակության հետազոտում:
24. Սույն կարգի 26-րդ և 27-րդ կետով սահմանված հետազոտությունների արդյունքում վարակիչ հիվանդությունների հարուցիչների հիմնավոր կասկածի դեպքում իրականացվում են նաև մանրէաբանական, շճաբանական, հյուսվածքաբանական, քիմիական հետազոտություններ:
25. Փորձաքննության օբյեկտներից յուրաքանչյուրի փորձաքննությունը իրականացնելիս հաշվի են առնվում հետևյալ առանձնահատկությունները.
26. **Մսի և կենդանական սպանդից գոյացած մթերքի համար՝**

ա. գյուղատնտեսական կենդանիները իրացման նպատակով սպանդից առաջ ենթակա են անասնաբուժական զննման.

բ. փորձաքննությունն իրականացվում է յուրաքանչյուր մսեղիքի և այդ մսեղիքին պատկանող ներքին պարենքիմատոզ օրգանների (փայծաղ, լյարդ, թոքեր, սիրտ, երիկամներ), գլխի, վերջույթների, պոչի, դմակի ենթամաշկային և որովայնային ճարպի, ամորձիների առկայությամբ.

գ. մսեղիքով պատկանելիություն չունեցող՝ առանց մսեղիքի պարենքիմատոզ օրգանները (փայծաղ, լյարդ, թոքեր, սիրտ, երիկամներ), գլուխը, վերջույթները, պոչը, դմակը ենթամաշկային և որովայնային ճարպը, ամորձիները անասնաբուժասանիտարական փորձաքննության ենթակա չեն.

դ. միասմբակավոր կենդանիների սպանդից գոյացած մթերքի անասնաբուժասանիտարական փորձաքննությունն իրականացվում է անասնաբուժական ուղեկցող փաստաթղթում կենդանու մորթելուց առնվազն 3 օր առաջ կատարված մալեինիզացիայի արդյունքների մասին նշման առկայությամբ, որոնց բացակայության դեպքում մսեղիքը փորձաքննության ենթակա չէ.

ե. մորթատու կենդանիների (օրինակ՝ նապաստակի, ճագարի, ճահճակուղբի, կզաքիսի և այլն) սպանդից գոյացած մթերքը անասնաբուժասանիտարական փորձաքննության ենթարկվում է կենդանու հետին վերջույթներից մեկի և ցատկիչ հոդից ցածր թողնված առնվազն 5 սանտիմետր մորթապատ մաշկի առկայությամբ.

զ. Խոզերի՝ բացառությամբ մինչև 3 շաբաթական խոճկորներից, վարազների, արջերի, կուղբերի, փորսուղների և այլ ամենակեր կամ մսակեր վայրի կենդանիների սպանդից գոյացած մթերքը պարտադիր ենթակա է տրիխինելոզի նկատմամբ հետազոտության:

1. **ձկան, ջրային կենդանիների ու ձկնամթերքի համար՝**

ա. կարմրախտով, նեկրոզով, ծաղկով, լողապարկի բորբոքմամբ, ինֆեկցիոն սակավարյունությամբ, ֆուրունկուլոզով, բրանխիոմիկոզով, վիբրիոզով, կոստիոզով, խիլոդոնելոզով, տրիխոդինիոզով, իխթիոֆթիրիոզով, հիրոդակտիլոզով, դակտիլոգիրոզով, կավիոզով, կարիոֆիլոզով, բոտրիոցեֆալոզով, ֆիլոմետրոզով, լիգուլոզով, դիգրամմոզով, արգուլոզով, կոկցիդիոզով, սանգվինիկոլոզով, դիպլոստոմատոզով, պոստոդիպլոստոմատոզով, սապրոլեգնիոզով, տրիէնոֆորոզով, օպիստորխոզով և մետագոնիմոզով վարակված, կանխարգելիչ մշակումների ենթարկվելուց հետո սահմանված ժամկետներից շուտ արդյունահանված ձուկը, ջրային կենդանիներն ու ձկնամթերքը և դրանցից ստացված արտադրանքը՝ կախված ախտահարման աստիճանից, անասնաբուժասանիտարական տեսակետից պայմանական պիտանի են կամ ոչ պիտանի:

1. **կաթ և կաթնամթերքի համար՝**

ա. սիբիրախտով, խշխշան պալարով, կատաղությամբ, ժանտախտով, տուբերկուլոզով, բրուցելոզով, պարատուբերկուլոզով, ծաղկով, չարորակ հարբխային տենդով, լեպտոսպիրոզով, սալմոնելոզով, դաբաղով, Քյու-տենդով, կրծի նեկրոբակտերիոզով և ակտինոմիկոզով, կրծի, մարսողական և վերարտադրողական օրգանների բորբոքումներով, լեյկոզով հիվանդ, կանխարգելիչ պատվաստումների և մշակումների ենթարկված կենդանիներից սահմանված ժամկետներից շուտ ստացված, անվտանգությունը չերաշխավորող պայմաններում ստացված, պահված կաթը և կաթնամթերքը անասնաբուժասանիտարական տեսակետից ոչ պիտանի են:

1. **մեղրի համար՝**

ա. մեղրը փորձաքննության ենթակա է հեղուկ կամ բյուրեղացված վիճակում կամ ամբողջական մեղրախարսխով, եթե սերեկված է (մեղրախարսխի բջիջների` մեղրով լցվածությունը և փակվածությունը) մեղրախարսխի առնվազն 2/3-ը.

բ. իրացման ենթակա մեղրը լինում է`

1) ըստ ծագման` բույսերի առողջ մասերի կամ բույսերով սնվող միջատների արտազատուկներից ստացված՝

ա. ծաղկային,

բ. նեկտարային,

գ. մեղրացողային.

2) ըստ արտադրության տեսակի`

ա. մեղրամոմային` թարմ կառուցված, չձվադրված մեղրախորսխի բջիջներում մեղուների կողմից պաշարված մեղր, որն իրացվում է փակ ամբողջական մեղրահացի կամ դրա կտորների տեսքով,

բ. չորացրած` մեղրով լցված, չձվադրած, չծածկված, չորացված մեղրամոմը,

գ. ճնշված` 450 C-ից ոչ բարձր ջերմաստիճանում չձվադրած մեղրամոմի սեղմումից ստացված մեղր,

դ. մաքրված (զտված)` օտար անօրգանական և օրգանական նյութերից մաքրման միջոցով ստացված մեղր,

ե. արդյունաբերական (կեղծված կամ արհեստական)` բնական մեղրին ոչ բնորոշ կամ անծանոթ համ և հոտ ունեցող կամ մակարդված կամ տաքացված կամ շաքար և կեղծման միջոց հանդիսացող այլ նյութեր պարունակող մեղր, որը անասնաբուժասանիտարական տեսակետից համարվում է պայմանական պիտանի:

գ. ամերիկյան և եվրոպական փտախտով, պարկավոր մեղվաորդով, պարալիչով, սեպտիցեմիայով, հաֆնիոզով, ասպերգիլոզով, ասկոսֆերոզով, ակարոզով, վարոատոզով, տրոպիլելապս ինֆեստացիայով հիվանդ փեթակներից ստացված, խմորման կամ մակարդման նշաններով, կեղծված, տաքացման արդյունքում ֆերմենտային ակտիվությունը կորցրած, մեխանիկական խառնուրդներ, հակաբիոտիկներ պարունակող, Հայաստանի Հանրապետության կառավարության 2013 թվականի հոկտեմբերի 17-ի N 1133-Ն որոշմամբ սահմանված պահանջներով կամ միջազգային չափորոշիչներով սահմանված ջրի, դիաստազայի, ընդհանուր թթվայնության, ինվերտ շաքարների, սախարոզայի, ծաղկափոշու, հանքային աղերի, ռադիոակտիվության թույլատրելի մակարդակը գերազանցող, հիդրոօքսիլմեթիլֆուրֆուրոլի նկատմամբ հակազդած մեղրն անասնաբուժասանիտարական տեսակետից ոչ պիտանի է և ենթակա է ոչնչացման:

1. **ձվի համար՝**

ա. ձվի պարունակության հետազոտման արդյունքում որակյալ է համարվում մաքուր, մածուցիկ, լավ արտահայտված խիտ շերտով (թույլատրվում է թուլացված), առանց պղտորության, սպիտակ կամ թեթևակի կանաչավուն երանգով, մաքուր դեղնուցով, հավասարաչափ դեղին կամ նարնջագույն ներկված, առանց կողմնակի հոտերի, առանց զարգացման նշանների սաղմ ունեցող ձուն.

բ. ձվերը՝ կախված որակից, դասվում են սննդային լիարժեք, սննդային ոչ լիարժեք և տեխնիկական խոտան ունեցող խմբերի.

գ. սննդային լիարժեք է համարվում թարմ, որակյալ, մաքուր, ամբողջական կճեպով, մինչև 9 միլիմետր օդային խցիկի բարձրությամբ, թանձր, լուսանցվող սպիտակուցով (թույլատրելի է թուլացված լուսանցում), ամուր, քիչ տեսանելի, կենտրոնական դիրք (թույլատրելի է տեղաշարժում) զբաղեցնող դեղնուցով ձուն.

դ. սննդային ոչ լիարժեք է համարվում չորացուկով (առանց բորբոսի՝ կճեպին չորանալով կպչող դեղնուցով), խառնված (դեղնուցի և սպիտակուցի մասնակի խառնակազմ), փոքր բծով` կճեպի ընդհանուր մակերևույթի 1/5-ից ոչ ավելի կճեպի տակ մեկ կամ մի քանի անշարժ բծերի առկայությամբ, կողմնակի, արագ անհետացող հոտով ձուն.

ե. տեխնիկական խոտան ունեցող է համարվում մեծ բծով՝ կճեպի ամբողջ մակերեսի 1/5 ընդհանուր չափից ավելի կճեպի տակ մեկ կամ մի քանի անշարժ բծերի առկայությամբ, պղտոր (տամուկ)՝ անթափանց, նեխած պարունակությամբ, սպիտակուցի և դեղնուցի ամբողջական միախառնմամբ (կրասյուկ), արյունաբիծ, բորբոսի հոտ կլանած կամ բորբոսնած մակերես ունեցող կճեպով, միրաժային՝ ինկուբատորից հանված, չբեղմնավորված ձուն.

զ.շուկաներում իրացման համար թույլատրվում է սննդային լիարժեք ձուն, իսկ սննդային ոչ լիարժեք ձուն վաճառքի չի թույլատրվում, սակայն կարող է օգտագործվել հացաբուլկեղենի, հրուշակեղենի և այլ արտադրություններում, բարձր ջերմային մշակմամբ արտադրանքի պատրաստման համար:

1. Փորձաքննության արդյունքում տրվում է փորձաքննության եզրակացություն և պիտակ:
2. Խմբաքանակը իրացվում է բացառապես փորձաքննության եզրակացության և պիտակի առկայության դեպում: Դրա բացակայությունը առաջացնում է վարչական պատասխանատվություն Վարչական իրավախախտումների վերաբերյալ ՀՀ օրենսգրքով սահմանված կարգով:
3. Փորձաքննության եզրակացությունը առձեռն փորձաքննության պատվիրատուին կամ իրացնողին է տրամադրվում նմուշները լաբորատորիա ներկայացնելուց հետո հետևյալ ժամկետներում՝
4. Սույն կարգի 26-րդ կետով սահմանված փորձաքննության դեպքում՝ 1 ժամվա ընթացքում.
5. Սույն կարգի 27-րդ կետով սահմանված փորձաքննության դեպքում՝ մինչև 5 նմուշի համար՝ 1 ժամվա, 6 և ավելի նմուշների համար 2 ժամվա ընթացքում.
6. Սույն կարգի 28-րդ կետով սահմանված փորձաքննության դեպքում՝ մինչև 7 օրացույցային օրվա ընթացքում, բացառությամբ կաթի և կաթնամթերքի, որի համար սահմանվում է 2 օր.
7. Փորձաքննության արդյունքները օրենքով սահմանված կարգով պարտադիր գրանցման են ենթակա փորձաքննության գրանցամատյանում:
8. Փորձաքննության եզրակացությամբ փորձաքննության օբյեկտները, համաձայն սույն կարգի 22-րդ կետով սահմանված ԳՕՍՏ-երում ամրագրված ստանդարտների, համարվում են՝
9. պիտանի՝ թույլատրվում է օգտագործման առանց սահմանափակումների.
10. պայմանական պիտանի՝ թույլատրվում է սննդում օգտագործել վերամշակումից հետո՝ եփելու, սառեցնելու, աղաջրում պահելու միջոցով վարակազերծվելուց դեպքում.
11. ոչ պիտանի՝ ենթակա են օգտահանման կամ ոչնչացման:
12. Սույն կարգի համաձայն պայմանական պիտանի փորձաքննության օբյեկտները օգտահանվում, իսկ ոչ պիտանի փորձաքննության օբյեկտները ոչնչացվում են Հայաստանի Հանրապետության կառավարության 2015 թվականի սեպտեմբերի 10-ի N 1060-Ն որոշմամբ սահմանած կարգի:
13. Փորձաքննության ավարտից հետո պիտանի կամ պայմանական պիտանի ճանաչված փորձաքննության օբյեկտների նմուշները պատշաճ կապարակնքվում և պահվում են փորձաքննություն իրականացնողի մոտ՝ փորձաքննության յուրաքանչյուր օբյեկտի համար անհրաժեշտ հատուկ հատկացված սառնարանային պայմաններում՝ ապահովելով դրա հասանելիությունը և փչացումը բացառող պայմանները՝ մինչև յուրաքանչյուր օբյեկտի պիտանելիության ժամկետի ավարտը, բայց ոչ ավել քան 20 օր:
14. Իրացնողի պատճառաբանված գրավոր պահանջի դեպքում՝ պիտանի կամ պայմանական պիտանի ճանաչված փորձաքննության օբյեկտների նմուշները ենթակա են վերադարձման:
15. Վարակիչ հիվանդությունների ախտորոշման լաբորատոր փորձաքննության արդյունքների վիճարկման դեպքում փորձաքննության արդյունքները ներկայացվում են ազգային ռեֆերենս լաբորատորիա, որը տրամադրում է փորձագիտական եզրակացություն նմուշները ստանալուց հետո 7-օրյա ժամկետում:
16. Փորձաքննության արդյունքում վարակիչ հիվանդության հարուցիչ, ինչպես նաև պայմանական պիտանի և ոչ պիտանի ճանաչված արտադրանք հայտնաբերելուց հետո՝ 1 ժամվա ընթացքում, անասնաբուժասանիտարական փորձաքննություն իրականացնողը գրավոր կամ էլեկտրոնային եղանակով տեղեկացնում է վերահսկողություն իրականացնող լիազոր մարմնին՝ կցելով նմուշառման ակտի, անասնաբուժական վկայականի և փորձաքննության եզրակացության պատճենները, միաժամանակ տեղեկացնելով նաև վերահսկողություն իրականացնող լիազոր մարմնի «Թեժ գիծ» ծառայությանը:
17. Նույն օրը չիրացված փորձաքննության օբյեկտները, որոնք չեն պահպանվել սահմանված պայմաններում, հաջորդ օրը՝ վաճառքից առաջ ենթարկվում է կրկնակի փորձաքննության:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ձև**  **Ն Մ ՈՒ Շ Ա Ռ Մ Ա Ն  Ա Կ Տ  N \_\_\_\_\_\_\_\_\_**\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_թ.

|  |
| --- |
| Ես` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(նմուշառուի պաշտոնը, անունը, ազգանունը)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ում(ակտը կազմելու վայրը) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(փորձաքննության պատվիրատուի և իրացնողի կամ նրանց ներկայացուցչի պաշտոնը, անունը, ազգանունը) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ի ներկայությամբ |
|   |
| անասնաբուժասանիտարական փորձաքննություն իրականացնելու նպատակով ընտրել եմ նմուշներ`

|  |  |  |  |  |  |  |
| --- | --- | --- | --- | --- | --- | --- |
| NN | Փորձաքննության օբյեկտիանվանումը | Չափիմիավորը | Խմբաքա-քանակիչափը | Արտադրմանտարեթիվը, ամիսը, ամսաթիվը | Միացյալ նմուշի քանակը | Պահեստայիննմուշի քանակը (առկայության դեպքում) |
| 1 | 2 | 3 | 5 | 6 | 8 | 9 |
|   |   |   |   |   |   |   |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ստանդարտացման փաստաթղթին համապատասխան:(ստանդարտացման փաստաթղթի անվանումը, նշագիրը) |
| Փորձաքննության օբյեկտը ստացված է ըստ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(կենդանական ծագում ունեցող մթերքի անասնաբուժական վկայականի համարը, տարեթիվը, ամիսը, ամսաթիվը) |

|  |  |  |
| --- | --- | --- |
| Նմուշառուի | \_\_\_\_\_\_\_\_\_\_\_\_\_\_\_\_\_\_(ստորագրությունը) | \_\_\_\_\_\_\_\_\_\_\_\_\_\_\_\_\_\_\_(անունը, ազգանունը) |
|   |   |   |
| Փորձաքննության պատվիրատուի(ներկայացուցիչ) | \_\_\_\_\_\_\_\_\_\_\_\_\_\_\_\_\_\_(ստորագրությունը) | \_\_\_\_\_\_\_\_\_\_\_\_\_\_\_\_\_\_\_(անունը, ազգանունը) |

 |